b"\n_START_ARTICLE_\nRamon Peypoch i Pich\n_START_SECTION_\nBiografia\n_START_PARAGRAPH_\nEstudi\xc3\xa0 peritatge qu\xc3\xadmic i fou president de l'Escola Catalana Moss\xc3\xa8n Cinto. Simpatitzant dels moviments catalanistes i d'esquerra, des de 1922 va militar a Acci\xc3\xb3 Catalana, de la que en seria secretari general. El 1926 va participar en la fundaci\xc3\xb3 de la revista Ci\xc3\xa8ncia, de la que en fou director de 1926 a 1933. El 1935 fou nomenat gerent de La Publicitat i el 1929 va fundar la Societat de Qu\xc3\xadmica de Catalunya, antecessora de la Societat Catalana de Ci\xc3\xa8ncies F\xc3\xadsiques, Qu\xc3\xadmiques i Matem\xc3\xa0tiques de l'Institut d'Estudis Catalans. _NEWLINE_Durant la guerra civil espanyola fou membre del Consell d'Economia de Catalunya. Despr\xc3\xa9s de la guerra civil el 1939 s'exili\xc3\xa0 a Fran\xc3\xa7a. S'establ\xc3\xad a Tolosa de Llenguadoc, on fou representant de la Junta d'Auxili als Republicans Espanyols (JARE), i despr\xc3\xa9s a Gris\xc3\xb2las. _NEWLINE_El 1942 marx\xc3\xa0 cap a M\xc3\xa8xic. All\xc3\xa0 va fundar una empresa de fabricaci\xc3\xb3 d'articles de cautx\xc3\xba. Membre actiu de la Comunitat Catalana de M\xc3\xa8xic, el 1944 fou membre del Consell T\xc3\xa8cnic de la Junta Espa\xc3\xb1ola de Liberaci\xc3\xb3n, es va unir al pacte Galeusca i al Consell Nacional de Catalunya a Londres._NEWLINE_Endem\xc3\xa9s fou secretari de l'Institut de Cultura Catalana de Pere Bosch i Gimpera i dirig\xc3\xad la revista Vida Catalana (1945-1946) en castell\xc3\xa0, amb la finalitat de divulgar la q\xc3\xbcesti\xc3\xb3 catalana entre els mexicans. El 1953 represent\xc3\xa0 Acci\xc3\xb3 Catalana a la Confer\xc3\xa8ncia Nacional Catalana de ciutat de M\xc3\xa8xic._NEWLINE_Tamb\xc3\xa9 fou un dels principals promotors de la construcci\xc3\xb3 dins de les instal\xc2\xb7lacions de l'Orfe\xc3\xb3 Catal\xc3\xa0 de M\xc3\xa8xic de la Sala Guimer\xc3\xa0, pensada inicialment a estrenar teatre en catal\xc3\xa0. Torn\xc3\xa0 a Catalunya l'any 1974."